Jøkulkyrkja

Jøkulkyrkja (3148 moh.) er det høyeste fjellet i Dronning Maud Land i Antarktis.Birgit Njåstad: «Antarktis - norsk natur- og kulturminneforvaltning» Rapportserie nr. 112, Norsk Polarinstitutt, Tromsø 1999, s. 17 Fjellet er det høyeste på norsk territorium dersom kravene i Antarktis inkluderes. Fjellet ligger i den østre delen av Mühlig-Hofmannfjella i Fimbulheimen. Jøkulkyrkja beskrives som bredt, og med toppen kledd i is og snø. Flere markerte rygger strekker seg ut fra fjellet, og danner blant annet de isfylte dalene Katedralen og Kapellet.

Jøkulkyrkja ble kartlagt og navnsatt av den norske antarktisekspedisjonen 1956–60. Det ble besteget for første gang i januar 1994 av 13 fjellklatrere ledet av Ivar Tollefsen,polarhistorie.no som navnga det Kong Olavs fjell. Dette navnet er ikke godkjent av Norsk Polarinstitutt, som er norsk navnemyndighet i Antarktis. Første kvinne på toppen var Merete Asak i november 2010. Hun var da på en langtur i området sammen med Lars Nøring.Lars and Merete are climbing Jøkulkyrkja (Norway's highest mountain, 3148m) and nearby mountains in Queen Maud Land in Antarctica November and December 2010.

 Referanser 

 Litteratur 
 Ivar Tollefsen (1994) Dronning Maud Land. Ill. av Vebjørn Sand. 

Kategori:Fjell i Dronning Maud Land
Kategori:Artikler i Antarktis-prosjektet
Kategori:Mühlig-Hofmannfjella
Kategori:Fjell over 3000 meter